b'\n_START_ARTICLE_\nBitka za Var\xc5\xa1avo (1939)\n_START_SECTION_\nZgodovina\n_START_PARAGRAPH_\nPrvi boji za Var\xc5\xa1avo potekajo \xc5\xbee 20. septembra za predmestje Praga, toda sam neposreden napad na mesto se pri\xc4\x8dne 24. septembra s celodnevnim letalskim in artilerijskim bombardiranjem. _NEWLINE_Naslednjega dne ob 7:00 pri\xc4\x8dnejo drugi krog obstreljevanj, pri \xc4\x8demer letala odvr\xc5\xbeejo 560 ton ru\xc5\xa1ilnih bomb in 72 ton za\xc5\xbeigalnih bomb, kar predstavlja do tedaj najhuj\xc5\xa1e letalsko bombardiranje v zgodovini. 26. septembra nem\xc5\xa1ke sile prodrejo na jugu Var\xc5\xa1ave in zasedejo prvo in drugo obrambno linijo. Tega dne poljski poveljnik R\xc3\xb3mmel tudi zaprosi za za\xc4\x8dasno premirje, ki pa se prekine naslednjega dne. Zaradi vse vi\xc5\xa1jih izgub poljski branilci kapitulirajo 27. septembra ob 14:00; uradna kapitulacija pa je podpisana 28. septembra ob 13:15, ki jo podpi\xc5\xa1eta Kutrzeba in Blaskowitz.  _NEWLINE_3. oktobra so nem\xc5\xa1ke enote vkorakale v center Var\xc5\xa1ave; \xc4\x8dez dva dni poteka v centru mesta slavnostna parada, ki se je udele\xc5\xbei tudi Hitler.'